49. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ  ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ ΟΙΚΟΝΟΜΙΚΩΝ  Αριθ.24616/11715 της 20/29 Μαρτ.1985 (ΦΕΚ Β΄165) Επέκταση των διατάξεων του Νόμ.1505/84 στους εκπαιδευτικούς λειτουργούς που υπηρετούν στο δημόσιο με σχέση εργασίας ιδιωτικού δικαίου αορίστου χρόνου και στους προσωρινούς αναπληρωτές. Έχοντας υπόψη τις διατάξεις: 1.Του Νόμ.682/44. 2.Τού άρθρ.9 του Νόμ.967/79. 3.Του άρθρ.28 του Νόμ.1304/82. 4.Της παρ.2 του άρθρ.26 του Νόμ.1505/84. 5.Την αριθ.Υ79/84 απόφαση του Πρωθυπουργού, αποφασίζουμε: 1.Οι διατάξεις του Νόμ.1505/84 “Αναδιάρθρωση μισθολογίου, προσωπικού της δημόσιας διοίκησης και άλλες συναφείς διατάξεις “επεκτείνονται και έχουν ανάλογη εφαρμογή, από τις χρονολογίες όπως αυτές ορίζονται στο άρθρ.31 του Νόμου αυτού, και για τους εκπαιδευτικούς που υπηρετούν με σχέση εργασίας ιδιωτικού δικαίου αορίστου χρόνου στη δημόσια εκπαίδευση (Δημοτική,Μέση,Γενική και Τεχνική Επαγγελματική), κατ΄εφαρμογή των διατάξεων του Νόμ.682/1977,και του άρθρ.9 του Νόμ.967/1979. 2.Στους προσωρινούς αναπληρωτές του άρθρ.28 του Νόμ.1304/1982,καταβάλλονται οι αποδοχές του εισαγωγικού μισθολογικού κλιμακίου του Κλάδου στον οποίο ανήκουν ή προσλαμβάνονται. 3.Από τη διαφορά αποδοχών που θα προκύψει από την παράνω κατάταξη στα μισθολογικά κλιμάκια, θα καταβληθούν σύμφωνα με το άρθρ.25 του Νόμ.1505/84, για το χρονικό διάστημα από 1.1.1984 μέχρι 30.4.85 το 25% ενώ το σύνολο των αποδοχών του μισθολογικού κλιμακίου κατάταξής τους θα αρχίσει να καταβάλλεται από 1.5.1985 και μετά.

[Source: greek_legal_code_raptarchis | Tokens: 1393]